ID-DEĊIŻJONI TAL-KUMMISSJONI
tas-26 ta' Awwissu 2004
li temenda d-Deċiżjoni 2003/526/KE fir-rigward tat-tmiem tal-miżuri ta' kontroll tad-deni klassiku tal-ħnieżer applikati f'Saarland, il-Ġermanja u t-tkabbir taż-żona fis-Slovakkja fejn japplikaw il-miżuri ta' kontroll tad-deni klassiku tal-ħnieżer
(innotifikata fid-dokument bin-numru C(2004) 3241)
(Test b'rilevanza għaż-ŻEE)
(2004/625/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 li tikkonċerna l-iċċekkjar veterinarju u żootekniku applikabbli fil-kummerċ intra-Komunitarju għal ċerti annimali ħajjin u prodotti bil-għan li jitlesta s-suq intern (1) u b'mod partikolari l-Artikolu 10(4) tagħha,
Billi:
(1)
Bħala tweġiba għad-deni klassiku tal-ħnieżer f'ċerti Stati Membri, il-Kummissjoni adottat inter alia d-Deċiżjoni 2003/526/KEE tat-18 ta' Lulju 2003 li tikkonċerna l-miżuri ta' protezzjoni relatati mad-deni klassiku tal-ħnieżer f'ċerti Stati Membri (2) li wettqu ċerti miżuri addizzjonali ta' kontroll tad-deni.
(2)
Is-sitwazzjoni tad-deni klassiku tal-ħnieżer f'Saarland, il-Ġermanja, tjiebet ħafna. Għaldaqstant il-miżuri adottati bid-Deċiżjoni 2003/526/KE fir-rigward ta' Saarland m'għandhomx japplikaw iktar.
(3)
Fis-Slovakkja, reċentement ġie skopert każ ta' deni klassiku tal-ħnieżer fil-ħnieżer selvaġġi tad-Distrett ta' Lučeneċ, li preċedentement ma kellux x'jaqsam ma' din il-marda.
(4)
Id-Deċiżjoni 2003/526/KE għandha għalhekk tkun emendata skond dan.
(5)
Il-miżuri msemmija f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali.
ADOTTAT DIN ID-DEĊIŻJONI:
Artikolu 1
L-Anness tad-Deċiżjoni 2003/526/KE huwa emendat kif ġej:
a)
f'parti I, punt 1. Ġermanja, il-paragrafu Ċ. Saarland huwa mħassar;
b)
it-test tal-parti II huwa mibdul bit-test li ġej:
“Żoni tas-Slovakkja msemmija f'Artikoli 2, 3, 5, 7 u 8:
Id-Distrett ta' Tqassim Veterinarju u ta' l-Ikel (DVFA) ta' Trnava (li jinkludi d-distretti ta' Piešťany, Hlohoveċ u Trnava); Leviċe (li jinkludi d-distrett ta' Leviċe); Nitra (li jinkludi d-distretti ta' Nitra u Zlaté Moravċe); Topoľčany (li jinkludi d-distrett ta' Topoľčany); Nové Mesto nad Váhom (li jinkludi d-distrett ta' Nové Mesto nad Váhom); Trenčín (li jinkludi d-distretti ta' Trenčín u Bánovċe nad Bebravou) Prievidza (li jinkludi d-distretti ta' Prievidza u Partizánske); Púċhov (li jinkludi d-distretti ta' Púċhov u Ilava); Žiar nad Hronom (li jinkludi d-distretti ta' Žiar nad Hronom, Žarnoviċa u Banská Štiavniċa); Zvolen (li jinkludi d-distretti ta' Zvolen u Detva); Banská Bystriċa (li jinkludi d-distretti ta' Banská Bystriċa u Brezno); Lučeneċ (li jinkludi d-distretti ta' Lučeneċ u Poltár).”
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, fis-26 ta' Awwissu 2004.